OzLabs/hebrew-wiki-articles huggingface dataset:
מולניה (סדרת לוויינים)

200px
מולניה (ברוסית:Молния, ברק) הייתה סדרת לווייני תקשורת שפותחה בברית המועצות. השיגורים בוצעו בשנים 1965–2004 ובתקופה זו שוגרו כ-164 לוויינים. החלליות נוצלו לצרכים אזרחיים וצבאיים. השיגורים בוצעו בעיקר מקוסמודרום פלסצק בעזרת משגר מדגם "מולניה".

בתחילת שנות ה-60 של המאה ה-20 ארצות הברית החלה בשיגור לווייני תקשורת. המסלול הרגיל לא היה מתאים לצרכים סובייטיים כי הוא לא היה נותן כיסוי טוב לאזורים הצפוניים. לכן פותח מסלול מיוחד שקיבל שם "מסלול מולניה".
השיגור הראשון בוצע ב-4 ביוני 1964 אך היה כשל טכני במשגר. ב-23 באפריל 1965 בוצע שיגור מוצלח של חללית שקיבל כינוי "מולניה 1-1". הדגם הראשון בסדרה פותח ב-OKB-1 בראשות סרגיי קורוליוב. משקל החללית היה 1600 ק"ג. מסדרה זו שוגרו 7 חלליות. חללית אחרונה מדגם זה שוגרה בשנת 1966. אורך חיים של החללית היה כשנה וחצי.

בשנת 1967 החל שיגור של חללית מדגם "מולניה 1+" שתוכנן במערכות המידע הלווייניות רשטניוב בקרסנויארסק. חלליות מסדרה זו היו מיועדות לצורכי תקשורות אזרחית והעברת תוכנית טלוויזיה ממוסקבה לאזורים מרוחקים של ברית המועצות. חלק מלווייני הסדרה היו מרכיב במערכת קשר של חיל הטילים האסטרטגיים. מסדרה זו שוגרו 56 חלליות מהם 53 בהצלחה. חללית אחרונה מדגם זה שוגרה בשנת 1983. אורך חיים של החלליות הסדרה היה 3–4 שנים.

בשנת 1983 הסתיים פיתוח חללית מדגם "מולניה 1T". הוא היה מיועד לצרכים צבאיים ומשולב במערכות קשר של תחנת חלל. מסדרה זו שוגרו 37 חלליות. אורך חיים של החלליות היה 7–8 שנים. חללית אחרונה מדגם זה שוגרה בשנת 2004.

בשנת 1971 שוגרה חללית ראשונה מדגם "מולניה 2". חלליות הסדרה היו מיועדות להעברת שידורי טלוויזיה. משקל החלליות גדל ל-1700 ק"ג. מסדרה זו שוגרו 19 חלליות. חללית אחרונה מדגם זה שוגרה בשנת 1977. אורך חיים של החלליות היה 3–4 שנים.

בשנת 1974 שוגרה חללית ראשונה מדגם "מולניה 3". חלליות הסדרה היו מיועדות לצרכים אזרחיים וצבאיים. משקל החלליות גדל ל-1740 ק"ג. מסדרה זו שוגרו 54 חלליות. חללית אחרונה מדגם זה שוגרה בשנת 2003. אורך חיים של החלליות היה כ-3 שנים. ביחד עם לוויינים מסדרת "רדוגה" לוויינים אלו היו חלק של מערכת תקשורת לוויינים של צבא ברית המועצות שהחלה לפעול בשנת 1979.

בשנת 2001 שוגרה חללית ראשונה מדגם "מולניה 3K". חלליות הסדרה היו מיועדות לצרכים אזרחיים וצבאיים. משקל החלליות גדל ל-1780 ק"ג. מסדרה זו שוגרו 2 חלליות. חללית אחרונה מדגם זה שוגרה בשנת 2005. אורך חיים של החלליות היה כ-5 שנים.

סדרת לווייני "מרידיאן" החליפה את חלליות הסדרה. השיגור הראשון בוצע בשנת 2006.

==קישורים חיצוניים==

* [http://www.astronautix.com/m/molniya-1.html חללית מולניה 1]
* [http://www.astronautix.com/m/molniya-1t.html חללית מולניה 1T]
* [http://www.astronautix.com/m/molniya-2.html חללית מולניה 2]
* [http://www.astronautix.com/m/molniya-3.html חללית מולניה 3]
* [http://www.astronautix.com/m/molniya-3k.html חללית מולניה 3K]

קטגוריה:לוויינים רוסיים
קטגוריה:לוויינים סובייטיים
קטגוריה:לווייני תקשורת
לחיות או למות באנטבה

לחיות או למות באנטבה הוא סרט תיעודי ישראלי משנת 2012 בכתיבה, הפקה ובימוי של אייל בורס.

הסרט מתמקד בטרגדיה האישית של משפחות החטופים שנהרגו ושסיפורם לא פורסם עד אותה עת. רבים מכירים את יוני נתניהו, דורה בלוך וסורין הרשקו אבל מעטים שמעו על שלושת החללים מבין בני הערובה - ז'אן ז'אק מימוני, פסקו כהן ואידה בורוכוביץ'.

הסרט דובר עברית, אנגלית וצרפתית ובמרכזו יונתן חייט אחיינו של ז'אן ז'אק מימוני, המספר על הסבל שעברו בני משפחתו ובעיקר סבו וסבתו. חייט גם מקריין בסרט.

לאב רוברט מימוני נמסר שבנו מת מהתקף אסתמה עד שחזה בגופת בנו מנוקבת הכדורים והתפרץ בזעם במקום. אמיר עופר שפרץ לאולם בני הערובה, הרג מחבל וז'אן ז'אק שלא התכופף בזמן, נהרג מאש כוחותינו.

מטרת הסרט היא לא לבקר את המבצע שנחשב להצלחה כבירה אלא להעיר שבצד שמחת הניצחון היו גם משפחות שחוו טרגדיה קשה ובהן משפחות שלושת החללים האלמונים האלה.

בסרט קטעי חדשות תיעודיים וצילומים של אנשים פרטיים בעת קבלת הפנים לבני הערובה עם הנחיתה בישראל.

הקרנת הבכורה הייתה במסגרת פסטיבל הקולנוע היהודי ירושלים ושידור הבכורה בערוץ 1. הסרט הוקרן בפסטיבל הקולנוע הישראלי של פריס, פסטיבל הקולנוע היהודי של טורונטו, פסטיבל הקולנוע היהודי של אוסטרליה ועוד.

==המשתתפים==
{| class="wikitable"
|-
!שם השחקן/ית
!שם הדמות
!הערות
|-
|יונתן חייט
|אחיינו של ז'אן ז'אק מימוני
|
|-
|מרטין מימוני-ארנולד
|אחותו של ז'אן ז'אק מימוני
|
|-
|לולה מימוני
|אמו של ז'אן ז'אק מימוני
|
|-
|אהוד ברק
|עוזר ראש אמ"ן
|ממתכנני המבצע
|-
|עמוס ערן
|מנכ"ל משרד ראש הממשלה
|
|-
|אמיר עופר
|לוחם סיירת מטכ"ל
|הראשון שהתפרץ לטרמינל
|-
|סורין הרשקו
|לוחם גדוד 890
|
|-
|עקיבא לקסר
|בן ערובה
|
|-
|נחום דהן
|בן ערובה
|
|-
|אילן הרטוב
|בן ערובה
|בנה של דורה בלוך
|-
|חנה כהן
|בת ערובה
|אשתו של פסקו כהן
|-
|קובי כהן
|בן ערובה
|בנו של פסקו כהן
|-
|ברוך גרוס
|בן ערובה
|
|-
|רותי גרוס
|בת ערובה
|
|-
|מישל בקוס
|קברניט מטוס אייר פרנס
|ראיון טלפוני
|}

==קישורים חיצוניים==

*[https://www.youtube.com/watch?v=csab-m6QuZk קדימון לסרט], באתר יוטיוב
*[https://www.youtube.com/watch?v=eU9faHPS2U8 לחיות או למות באנטבה, דן מרגלית מראיין את אייל בורס], באתר יוטיוב
*[https://www.youtube.com/watch?v=dsfx3u8x1sM אייל בורס מתראיין על לחיות או למות באנטבה], באתר יוטיוב
*[https://www.youtube.com/watch?v=vycaXjr7vhQ אייל בורס מדבר על לחיות או למות באנטבה עם קטעים מהסרט], באתר יוטיוב
*[https://www.youtube.com/watch?v=LrAeSTjBGfg בן כספית מראיין את אייל בורס ועמוס ערן], באתר יוטיוב
*[https://www.habama.co.il/Pages/Description.aspx?Subj=8&Area=1&ArticleID=18780 החלל האלמוני], באתר "הבמה"

קטגוריה:סרטי 2012
קטגוריה:סרטים ישראליים
קטגוריה:סרטים באנגלית
קטגוריה:סרטים בעברית
קטגוריה:סרטים בצרפתית
קטגוריה:סרטים תיעודיים ישראליים
קטגוריה:מבצע יונתן
לירז – הגירושים הכפולים של סטטיק

לירז – הגירושים הכפולים של סטטיק הוא סרט תיעודי ישראלי בבימויו של גל רז ששודר בקשת 12 אודות זמר הפופ והראפר הישראלי סטטיק, לשעבר חבר בצמד סטטיק ובן-אל תבורי, העוקב אחר הפקת אלבום הבכורה של סטטיק "לירז", וכן באירועים שהתרחשו בשנת 2022 בחייו של סטטיק, על רקע פירוק הצמד סטטיק ובן-אל תבורי והגירושים מאשתו שרית פולק ב-2022.

==רקע ותקציר==
באוגוסט 2022 הכריזו סטטיק ובן-אל תבורי על סיום דרכם כצמד ויציאה לדרכים נפרדות. כחודשיים לאחר מכן, בנובמבר 2022, פורסם כי סטטיק ואשתו, מפיקת האירועים שרית פולק, התגרשו. הסרט מתאר, לפי קשת 12, את "השנה הקשה בחייו" של סטטיק, לאחר פירוק הצמד והגירושים מפולק. הוא כולל צילומים שלא נחשפו קודם לכן הכוללים ויכוח בין סטטיק לתבורי לאחר הופעה משנת 2017, וכן את תהליך ההפקה של האלבום "לירז" בווילה בקיסריה וראיון אישי עם סטטיק על הצמד, הזוגיות עם פולק והתגובה הציבורית והשמועות שהופצו בעקבות סיום פועלם של סטטיק ותבורי כצמד והגירושים מפולק.

==משתתפים==
{| class="wikitable"
!שם
!הערות
|-
|לירז "סטטיק" רוסו
|
|-
|קובי צברי
|רקדן בצמד סטטיק ובן-אל תבורי וחברו של סטטיק, אחד משותפיו לווילה בקיסריה ובביתו התגורר סטטיק במהלך משבר הזוגיות עם שרית פולק.
|-
|דור גל
|מוזיקאי וחבר ילדות של סטטיק, אחד מיוצרי האלבום "לירז".
|-
|רון ביטון
|פזמונאי ומלחין, אחד מיוצרי האלבום.
|-
|ירדן "ג'ורדי" פלג
|מפיקו הקבוע של סטטיק ולשעבר בצמד סטטיק ובן-אל תבורי, מפיק האלבום ואחד מיוצריו.
|-
|איתי שמעוני
|פזמונאי ומלחין, אחד מיוצרי האלבום.
|-
|עידו נצר
| rowspan="2" |צמד המפיקים Triangle, הפיקו וכתבו את מרבית שירי האלבום.
|-
|עמית מרדכי
|-
|משה רוסו
|אביו של סטטיק.
|-
|ניצה אדל רוסו
|אימו של סטטיק.
|-
|שרית פולק
|גרושתו של סטטיק.
|-
|אורון כלפון
| rowspan="2" |מנהליו של סטטיק.
|-
|יואב גרוס
|-
|בן-אל תבורי
|שותפו של סטטיק לצמד סטטיק ובן-אל תבורי.
|}

==תגובות וביקורת==
הסרט זכה לנתון רייטינג של 20.4%, עם 546 אלף צופים סך הכל, והיה לנצפה ביותר במהלך שידורי הפריים טיים בישראל באותו היום. עם זאת, נמתחה ביקורת שלילית על הסרט, בטענה שהופק בשביל קידום המכירות ויחסי הציבור לקריירת הסולו של סטטיק ואלבום הבכורה שלו, וכי הוא כולל בתוכו מניפולציות שנועדו לנקות את שמו. ב-ynet תואר הסרט כ"קידום מכירות ציני ולא אמין", ובהארץ, הוא תואר כ"יחצ"ני ונקמני". בוואלה!, ניתנה לסרט ביקורת מתונה יותר, בטענה כי: "הראיון עצמו, בניכוי כל הקישוטים, הוא בסדר. לא סנסציוני במיוחד, לא מאוד חשוף או כנה, אבל מספיק מעניין כדי להצדיק את עצם קיומו בפריים טיים של ערוץ מסחרי".

==קישורים חיצוניים==
* [https://www.mako.co.il/mako-vod-keshet/liraz_static הסרט], באתר 12+

==ביאורים==

==הערות שוליים==

קטגוריה:סרטי 2023
קטגוריה:סרטים בעברית
קטגוריה:מוזיקה ישראלית: סרטים תיעודיים
קטגוריה:סרטים תיעודיים על זמרים
קטגוריה:סרטי טלוויזיה ישראליים
קטגוריה:קשת: תוכניות וסדרות
קטגוריה:סטטיק
קטגוריה:סרטים על גירושים
קטגוריה:סרטים ישראליים משנת 2023
מינדן-ראוונסברג

מינדן-ראוונסברג הייתה יחידה מנהלית פרוסית שהורכבה מנסיכות מינדן ורוזנות ראוונסברג בין השנים 1719 &#x2013; 1807. הבירה הייתה מינדן. ב-1807 הפך האזור לחלק מממלכת וסטפאליה, מדינת חסות של צרפת הנפוליאונית. השטח הוחזר לפרוסיה לאחר מלחמות נפוליאון והפך לחלק מאזור מינדן בתוך המחוז הפרוסי החדש של וסטפאליה ב-1815.

== גאוגרפיה ==
הפרובינציה הייתה מורכבת ממה שהיא כיום ארץ רוונסברג, בין יער טויטובורג לגבעות ויהן, וארץ מינדן, מצפון לוויהנגבירגה עד לשפלה הצפונית של גרמניה. מינדן-ראוונסברג תחומה במזרח על ידי הווזר, בעוד נהרות חשובים אחרים היו ה-Westfalian Aa וה-Else.

מינדן הייתה הבירה האזורית באותה תקופה, כאשר ערים אחרות כמו בילפלד והרפורד היו בעלות חשיבות נמוכה יותר. במינדן-ראוונסברג התגוררו 160,301 תושבים בשנת 1800 והיא כללה שטח של 2,113 קמ"ר בשנת 1806. <ref>Alwin Hanschmidt: Das 18. Jahrhundert (1702–1803). In: Wilhelm Kohl (Hrsg.), Geschichte Westfalens, Bd.1., S. 605–686, Monika Lahrkamp: Die französische Zeit. In: Wilhelm Kohl (ed.), Geschichte Westfalens, Bd.2, S. 1–44.</ref>

== כיום ==
הטריטוריה של מינדן-ראוונסברג נמצאת כעת בצפון-מזרח נורדריין-וסטפאליה וחלק מאוסטוסטפאלן-ליפה. היא מקיפה בערך את המחוזות מינדן-ליבקה, הרפורד, צפון גוטרסלו ובילפלד, כעיר הגדולה והמרכז הכלכלי. מכיוון שהשתייכה לברנדנבורג-פרוסיה במשך מאות שנים, מינדן-ראוונסברג נחשבת היום כאזור תרבותי השונה משכניו על ידי הלותרניות שלו והתפתחותו הכלכלית המיוחדת.

==קישורים חיצוניים==

== הערות שוליים ==

קטגוריה:פרובינציות פרוסיה
רוזנות ראוונסברג

רוזנות ראוונסברג (בגרמנית: Grafschaft Ravensberg) הייתה רוזנות היסטורית של האימפריה הרומית הקדושה. שטחה היה במזרח וסטפאליה, גרמניה למרגלות יער אוסנינג או טויטובורג.

== היסטוריה ==
טירת ספרנבורג
מפה היסטורית של רוזנות ראוונסברג (1798)
ראוונסברג הוזכר לראשונה במאה ה-12; מקום מושבו הראשון היה טירת ראוונסברג. רוזני ראוונסברג הקימו מאוחר יותר את טירת ספרנברג בבילפלד בערך 1240–1250, שם קבעו את מושבם. הם החזיקו גם בטירת לימברג ליד .

הרוזנות עברה בירושה מאוחר יותר לידי דוכסות ברג בשנת 1346, אשר בתורה הפכה לחלק מדוכסות ייליך-ברג בשנת 1423, ובסופו של דבר לדוכסויות המאוחדות של ייליך-קלווה-ברג בשנת 1521.

לאחר מלחמת הירושה של ייליך, בהסכם קסאנטן ב-1614, עברה רוזנות ראוונסברג לנסיכות הבוחר מברנדנבורג, שהפכה לממלכת פרוסיה ב-1701, ונוהלה בתוך מינדן-ראוונסברג בין השנים 1719–1807, עד לפירוק הרוזנות במהלך מלחמות נפוליאון.

== שליטים ==
=== בית קלוולאגה-ראוונסברג ===
* עד 1144 הרמן הראשון
* 1140–1170 אוטו הראשון
* 1160–1180 היינריך
* 1175–1220 הרמן השני
* 1220–1244 אוטו השני
* 1220–1249 לודוויג
* 1249–1306 אוטו השלישי
* 1306–1328 אוטו הרביעי
* 1328–1346 ברנרד

=== בית ייליך ===
1348–1395 באיחוד אישי עם ברג, מאז 1437 עם ייליך-ברג
* 1346–1360 גרהרד הראשון
* 1360–1408 וילהלם הראשון, נתן לשני בניו לשלוט:
* 1395–1403 אדולף
* 1403–1428 וילהלם השני
* 1428–1475 גרהרד השני
* 1475–1511 וילהלם השלישי

=== בית לה מארק, דוכסים ===
משנת 1521 חלק מהדוכסויות המאוחדות של ייליך-קלווה-ברג
* 1511–1539 יוהאן
* 1539–1592 וילהלם החמישי
* 1592–1609 יוהאן וילהלם הראשון

=== בית הוהנצולרן ===
משנת 1614 מרקיזי ברנדנבורג ומלכי פרוסיה
* 1614–1619 יוהאן זיגיסמונד
* 1619–1640 גאורג וילהלם, בן
* 1640–1688 פרידריך וילהלם הראשון
* 1688–1713 פרידריך הראשון, מלך בפרוסיה מ-1701
* 1713–1740 פרידריך וילהלם הראשון, מלך בפרוסיה
* 1740–1786 פרידריך השני, מלך פרוסיה מ-1772
* 1786–1797 פרידריך וילהלם השני,, מלך פרוסיה
* 1797–1807 פרידריך וילהלם השלישי, מלך פרוסיה

לצרפת על ידי הסכם טילזיט משנת 1807, שולבה בממלכת וסטפאליה

== קישורים חיצוניים ==

ראוונסברג, רוזנות
יהודה נדיבי

יהודה נדיבי (פרנקל) (26 ביוני 1899 - 23 בספטמבר 1981) מאנשי העלייה השנייה. יד ימינו של מאיר דיזנגוף בטיפול במגורשי תל אביב בתקופת מלחמת העולם הראשונה. היה מזכיר עיריית תל אביב במשך 40 שנה ויקיר העיר תל אביב-יפו.

== ביוגרפיה ==
יהודה נדיבי נולד ב-1899 בהומל, רוסיה בשם יהודה פרנקל לשלמה פרנקל וחנה בת יונה בבובניק. בבית שררה רוח ציונית ואביו, שהיה פעיל בארגון צעירי ציון, שאף שהעברית תהייה השפה המדוברת בבית. ב-1903, במהלך פרעות קישינב גלשו המהומות להומל ואביו של נדיבי השתתף באופן פעיל בהגנה על יהודי העיר ונאלץ בסיומם לעזוב את העיר לאחר שהמשטרה החלה לרדוף אחרי המגינים. האב ברח ללונדון שם הפך למורה ובהמשך הזמין את משפחתו להצטרף אליו.

לאחר הגיעו ללונדון החל נדיבי ללמוד בבית ספר יסודי ובהמשך למד בבית ספר תיכון בעיר. אביו היה פעיל ציוני וב-1913 השתתף בקונגרס הציוני העולמי ה-11 שנערך בווינה, אוסטריה. לאחר הקונגרס נפגש עם משפחתו בטריאסטה ועלה ארצה.

בהגיעם ארצה התקבל נדיבי לגימנסיה הרצליה. במהלך מלחמת העולם הראשונה סירבה המשפחה להתעת'מן לכן ב-1917, במהלך גירוש תל אביב, נדדה המשפחה ליבנאל ונדיבי השלים ב-1918 את חוק לימודיו בבית ספר בחיפה. בתקופת המלחמה ניצל נדיבי את ידיעת האנגלית ושימש כמקשר בין הפיקוד הבריטי ובין מאיר דיזנגוף שעסק בטיפול במגורשים.

לאחר המלחמה החל לעבוד בשירות הממשל הבריטי ובארגונים יהודים כמו ועד הצירים כשבין השאר עסק בשיקום מושבות יהודה וכן בסיוע לעליית יהודים ארצה. ב-1922 ויתר על אזרחותו הבריטית בתמורה לאזרחות ארץ ישראלית כשבנוסף שינה שמו מפרנקל לנדיבי.

ביוני 1924 עזב את תפקידו בממשל הבריטי והחל לעבוד כממלא מקום מזכיר מועצת תל אביב כשב-1934, עם הגדרת תל אביב כעירייה, מונה למזכיר העיר. במסגרת תפקידו זה יצא בשליחות מועצת העיר לרחבי העולם ללמוד דרכים לניהול העיר ולשיפור הקשרים עם ערים בחו"ל. בין השאר נשלח, בתמיכתו של פנחס רוטנברג, ללונדון לשכנע את הבריטים להקים את שדה התעופה המתוכנן בקרבת תל אביב.

בתקופת מלחמת העולם השנייה התנדב לצבא הבריטי ושירת כקצין קישור, בדרגת קפטן, בין המפקדה הבריטית למתנדבים לצבא הבריטי. ב-1946 השתחרר וחזר לתפקידו בעיריית תל אביב.

בנוסף לתפקידו בעירייה היה חבר בהנהלת חברת אווירון.

ב-1936 יסד את "אגוד מזכירי הרשויות המקומיות העבריות" בארץ ושימש כיושב הראש הראשון של הארגון.

ב-1964 פרש מתפקידו כמזכיר עיריית תל אביב. לאחר פרישתו מונה למנהל היכל התרבות אולם פרש לאחר 8 חודשים.

== משפחתו ==
בינואר 1922 נישא לרחל בת דוד לבני ממייסדי תל אביב. לזוג נולדו בן ובת (עוזי וכרמלה). נפטר ב-1981 והובא למנוחות בבית הקברות נחלת יצחק.

== קישורים חיצוניים ==

* 
* [https://www.jwmww2.org/soldier.aspx?id=19786 יהודה נדיבי], באתר "מוזיאון הלוחם היהודי במלחמת העולם ה-2"
* [https://gen.rlzm.co.il/persons/יהודה-נדיבי/ יהודה נדיבי], ב"אלבום משפחות זכרון יעקב"
* [https://www.geni.com/people/Yehuda-Nadivi/6000000001033301228 הפרופיל של יהודה נדיבי], באתר ג'ני

== הערות שוליים ==

קטגוריה:ישראלים שנפטרו ב-1981
קטגוריה:ישראלים שנולדו ב-1899
קטגוריה:יקירי תל אביב-יפו לשנת 1977
קטגוריה:תל אביב-יפו: אישים
חמיד סג'אדי

סעיד חמיד סג'אדי חזאווה (בפרסית: ; נולד ב-21 במרץ 1969) הוא פוליטיקאי איראני אשר מכהן כשר הספורט והנוער של הרפובליקה האסלאמית של איראן מאוגוסט 2021. הוא היה רץ איראני למרחק ביניים ולמרחקים ארוכים. ייצג את איראן באולימפיאדת הקיץ 1992 ובאולימפיאדת הקיץ 1996.

==קריירה==
===בספורט===
סאג'די רץ במרוץ 5,000 מטרים לגברים באולימפיאדת הקיץ 1992, אף על פי שהוא לא העפיל לשלב המוקדמות הוא רץ גם את 10,000 המטרים לגברים באולימפיאדת הקיץ 1996, וסיים בזמן של 29:22.65. לאורך שנות ה-90, התמחה בריצת מכשולים ל-3000 מטר בהם סיים במקום הראשון באליפות אסיה באתלטיקה ב-1991.

===באקדמיה ובפוליטיקה===
לסאג'די יש דוקטורט בפיזיולוגיה והוא גם מרצה באוניברסיטת אזאדי.

שימש כמספר שתיים בארגון הספורט הלאומי האיראני, לפני שזה הפך למשרד הממשלתי לספורט ב-2010. בשלב מסוים הוצג כמועמד על ידי נשיא איראן מחמוד אחמדינז'אד למשרת שר הספורט של איראן וכיהן גם כממלא מקום שר הספורט מאוקטובר עד נובמבר 2016. בקיץ 2021 מונה לשמש כשר הספורט והנוער. בפברואר 2023 היה מעורב בהתרסקות מסוק, אך ניצל.

== קישורים חיצוניים ==

== הערות שוליים ==

קטגוריה:פוליטיקאים איראנים
קטגוריה:איראנים אנטי-ציונים
קטגוריה:איראנים אנטי-אמריקאים
קטגוריה:מוסלמים שיעים
קטגוריה:ספורטאים איראנים
קטגוריה:בעלי תואר דוקטור
קטגוריה:רצי 5000 מטר
קטגוריה:איראנים שנולדו ב-1969
ססיליה ראן רונארסדוטיר

ססיליה ראן רונארסדוטיר (באיסלנדית: Cecilía Rán Rúnarsdóttir; נולדה ב-26 ביולי 2003) היא כדורגלנית איסלנדית המשחקת בעמדות השוערת בבאיירן מינכן מהבונדסליגה לנשים ובנבחרת איסלנד. נכון ל-פברואר 2023, רונארסדוטיר היא הכדורגלנית האיסלנדית השלישית המשחקת בשורות באיירן, לצד גלודיס פרלה ויגוסדוטיר וקרולינה לאה ויליאמסדוטיר.
== קריירת מועדונים ==
ראן החלה את קריירת הבוגרים שלה ב-14 במאי 2017, כששיחקה במדי סינדיקט פראם/אפטורלינגן במסגרת הליגה האיסלנדית השלישית, שבעה שבועות לפני יום הולדתה ה-14. ראן המשיכה לשחק מספר משחקים באותה עונה, ויחד עם הקבוצה זכתה באליפות הליגה השלישית ועלתה לליגה השנייה. ראן נבחרה לשוערת הראשונה של הקבוצה על פני השוערת החדשה שהוחתמה, אנה דוס סנטוס, שהייתה מבוגרת ממנה ב-12 שנים. בתום העונה נבחרה ראן לשחקנית הצעירה של העונה בליגה האיסלנדית השנייה.

לקראת עונת 2019 עברה ראן לאלופת הליגה השנייה פישקיר, ובמדיה סייעה לקבוצה להתבסס במרכז הטבלה בליגת האיסלנדית, מה שסייע לה לזכות בפרס השחקנית הצעירה של העונה בליגה הראשונה.

במרץ 2021 עברה ראן למועדון השוודי ארברו, שהחתים אותה בכדי להחליף את השוערת הפצועה מואה אוהמן לעונת 2021. ראן שותפה בשבעה משחקי ליגה בעונה זו.

בספטמבר 2021 עברה השוערת לאברטון האנגלית.

עם פציעתה של לאורה בנקרת׳, השוערת הפותחת של באיירן מינכן, עברה השוערת בהשאלה עד תום העונה לבאיירן. ראן ערכה את הופעת הבכורה שלה במדי באיירן ב-28 בפברואר 2022, בניצחון 9:1 על קארל צייס יינה במסגרת רבע גמר הגביע הגרמני. היא ערכה את הופעת הבכורה שלה בבונסדליגה ב-3 באפריל 2022, בהפסד החוץ 6:0 לוולפסבורג. ב-4 ביולי 2022 חתמה ראן על חוזה ארוך טווח בבאיירן.

== קריירה בינלאומית ==
ראן שיחקה במדי קבוצות הנוער של איסלנד בגילאי 16, 17 ו-19. במרץ 2018 שיחקה השוערת במשחק האחרון בשלב הבתים בסיבוב המוקדמות השני של אליפות אירופה לנערות עד גיל 17. הפסד לגרמניה מנע את עלייתה של הנבחרת לטורניר הגמר. ראן שותפה במוקדמות לאליפות אירופה הבאה, כשהיא סופגת רק בהפסד 2:0 לאנגליה. ב-ספטמבר 2019 עלתה הנבחרת לסיבוב השני לאחר ניצחונות על בלרוס ומלטה.

החל מספטמבר 2019 שיחקה השוערת במדי נבחרת איסלנד עד גיל 19, לראשונה בניצחון 3:0 על שוודיה במסגרת משחק ידידות.

באוקטובר 2019 זומנה ראן לסגל נבחרת איסלנד למשחק ידידות נגד צרפת וכן למוקדמות יורו 2022. את הופעת הבכורה שלה במדי הנבחרת הבוגרת ערכה ב-4 במרץ 2020 במסגרת גביע פינאטר, בניצחון נגד צפון אירלנד. כשהיא בת 16 שנים, 7 חודשים ו-7 ימים, הפכה ראן לשוערת הצעירה ביותר שמשחקת במדי הנבחרת האיסלנדית, כשהיא עוקפת את ת'ורה בירג הלגדוטיר ב-148 ימים. ראן זומנה שוב לסגל הנבחרת בהמשך משחקי המוקדמות, כשהיא משותפת בשני משחקים.

ב-11 ביוני 2022 זומנה ראן לסגל נבחרת איסלנד ליורו 2022, אך יצאה מהסגל עקב שבר באצבע.

== הישגים ותארים ==
פראם/אפטורלינגן
* הליגה האיסלנדית השלישית: 2017

תארים אישיים
* השחקנית הצעירה של העונה בליגה האיסלנדית השנייה: 2019
* השחקנית הצעירה של העונה בליגה האיסלנדית: 2020

== קישורים חיצוניים ==

== הערות שוליים ==

קטגוריה:כדורגלניות איסלנדיות
קטגוריה:שוערות כדורגל
קטגוריה:כדורגלניות באיירן מינכן
קטגוריה:ילידות 2003
2023 02
חואן סיסקומני

חואן גוואדלופה סיסקומני השלישי (באנגלית: Juan Guadalupe Ciscomani III; נולד ב-31 באוגוסט 1982) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השישי של מדינת אריזונה. סיסקומני, חבר המפלגה הרפובליקנית, שימש טרם היבחרו לקונגרס יועץ למושל אריזונה דאג דוסי וסגן יושב ראש מועצת מקסיקו-אריזונה.

== ביוגרפיה ==
סיסקומני נולד בעיר ארמוסיו שבמדינת סונורה במקסיקו, ובצעירותו היגר לארצות הברית. הוא גדל בטוסון שבאריזונה. תחילה למד במכללה הקהילתית של פימה ולאחר מכן באוניברסיטת אריזונה, והיה לבן משפחתו הראשון שהשלים לימודים גבוהים. בתום לימודיו אלה הוא עבד באוניברסיטת אריזונה כמומחה לפיתוח תוכניות.

בשנת 2008 התמודד סיסקומני ללא הצלחה אל בית הנבחרים של אריזונה. לאחר הפסדו בבחירות אלה הצטרף ללשכת המסחר ההיספנית של טוסון ושימש כסגן נשיא לענייני דיפלומטיה ציבורית. הוא גם כיהן במועצה המייעצת לזכויות האזרח של אריזונה ובמועצת מחוז פימה למינויים משפטיים.

במהלך בחירות 2022 התמודד סיסקומני לבית הנבחרים של ארצות הברית במחוז הקונגרס השישי של אריזונה. באוגוסט אותה שנה נבחר למועמד המפלגה הרפובליקנית בבחירות מקדימות, בהן גרף 47.1% מכלל הקולות. בבחירות הכלליות גבר על מועמדת המפלגה הדמוקרטית קריסטין אנגל בפער דחוק של 5,232 קולות (1.4%). הוא החל את כהונתו בראשית ינואר 2023, עם התכנסות הקונגרס ה-118 של ארצות הברית.

== קישורים חיצוניים ==

* 

* 
* 
* 
* 

==הערות שוליים==

קטגוריה:אמריקאים ממוצא מקסיקני
קטגוריה:מהגרים ממקסיקו לארצות הברית
קטגוריה:בוגרי אוניברסיטת אריזונה
קטגוריה:חברי בית הנבחרים של ארצות הברית מאריזונה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1982
פרס וולף לרפואה

פרס וולף לרפואה הוא פרס ישראלי שמוענק מדי שנה (מאז 1978) במסגרת בחלוקת פרסי וולף<ref name="Gurdon"></ref> הפרס נחשב ליוקרתי ביותר בעולם כולו, ואף לעיתים מנבא את הזכייה בפרס נובל לפיזיולוגיה או לרפואה.<ref name="Siegel-Itzkovich"></ref> הפרס בסך 100,000 דולר, מוענק על ידי נשיא מדינת ישראל, בטקס הנערך במשכן הכנסת.

== זוכים בולטים ==
{| class="wikitable" style="font-size: 100%"
|-
!שנה
!זוכים
|-
|1979
|רוג'ר וולקוט ספרי וארוויד קרלסון
|-
|1980
|סזר מילשטיין וליאו זקס
|-
|1981
|ברברה מקלינטוק וסטנלי נורמן כהן
|-
|1982
|ג'יימס וו. בלאק
|-
|1986
|אוסאמו האיאישי
|-
|1987
|מאיר וילצ'ק
|-
|1988
|אליזבת פ. ניופלד
|-
|1989
|ג'ון גרדון ואדוארד ב. לואיס
|-
|1992
|יהודה פולקמן
|-
|1995
|יאסוטומי נישיזוקה
|-
|1996
|סטנלי פרוזינר
|-
|1997
|מרי ליאון
|-
|1998
|מיכאל סלע ורות ארנון
|-
|1999
|אריק קנדל
|-
|2001
|אברהם הרשקו
|-
|2002
|מריו קפקי ואוליבר סמיתיס
|-
|2004
|רוג'ר טסיין
|-
|2005
|אלכסנדר לויצקי
|-
|2008
|חיים סידראהרון רזין
|-
|2010
|אקסל אולריק
|-
|2011
|שיניה יאמאנקה ורודולף יאניש
|-
|2012
|רונלד מ' אוונס
|-
|2014
|ויקטור אמברוז וגארי רובקון
|-
|2015
|ג'ון קאפלר, פיליפה מאראק, ג'פרי ראבץ'
|-
|2016
|רונלד קאהן
|-
|2017
|ג'יימס אליסון
|-
|2019
|ג'פרי פרידמן
|-
|2020
|עמנואל שרפנטייה וג'ניפר דאודנה
|-
| rowspan="1" |2021
|ג'ואן סטייץ לין מקוואט ואדריאן קריינר
|-
| rowspan="1" |2023
|דניאל דרוקר
|}

== זוכים לפי מדינה ==
חלק מהזוכים נספרים כמה פעמים במקרה של אזרחות כפולה. נכון ל-2023:
{| class="wikitable sortable" style="text-align:center; overflow:auto; margin-left:0px; margin-left:auto;"
|-
!מדינה
! מספר זוכי הפרסים
|-
| style="text-align:left;" |ארצות הברית
| 37
|-
| style="text-align:left;" |הממלכה המאוחדת
| 9
|-
| style="text-align:left;" |ישראל
| 8
|-
| style="text-align:left;" |יפן
| 3
|-
| style="text-align:left;" |קנדה
| 3
|-
| style="text-align:left;" |צרפת
| 3
|-
| style="text-align:left;" |גרמניה
| 2
|-
| style="text-align:left;" |רוסיה
| 1
|-
| style="text-align:left;" |איטליה
| 1
|-
| style="text-align:left;" |ארגנטינה
| 1
|-
| style="text-align:left;" |הולנד
| 1
|-
| style="text-align:left;" |שוודיה
| 1
|-
| style="text-align:left;" |אוסטריה
| 1
|-
| style="text-align:left;" |בלגיה
| 1
|-
| style="text-align:left;" |אורוגוואי
| 1
|}

== הערות שוליים ==

וולף לרפואה
וולף לרפואה
רפואה
עופר מנדלבוים

עופר מנדלבוים (נולד ב-12 בפברואר 1963) הוא פרופסור מן המניין לאימונולוגיה מולקולרית בפקולטה לרפואה של האוניברסיטה העברית בירושלים, מבכירי חוקרי מערכת החיסון (אימונולוגיה) בישראל.

מחקרו מתמקד בתאי ההרג הטבעיים ובתגובת מערכת החיסון לאיומים פנימיים כגון סרטן, ואיומים חיצוניים כגון נגיפים, חיידקים ופטריות.

== ביוגרפיה ==
מנדלבוים קיבל תואר ראשון מאוניברסיטת בר-אילן. את התואר השני והדוקטורט השלים במכון ויצמן למדע בהנחייתה של פרופסור לאה אייזנבך.

ערך מחקר פוסט-דוקטורט בבית הספר לרפואה של אוניברסיטת הרווארד, במעבדתו של פרופסור ג'ק לאונרד סטרומינג'ר והחל להתעניין בחקר תאי ההרג הטבעיים.

בשנת 1999 חזר לישראל ופתח את מעבדתו במרכז לאוטנברג לאימונולוגיה וחקר הסרטן שבפקולטה לרפואה של האוניברסיטה העברית בירושלים.

מחקרו מתמקד בצדדים שונים של הביולוגיה של תאי הרג טבעיים, כגון בקרה על פעילותם, השפעתם על היריון ופוריות, החלבונים בהם הם משתמשים לשם זיהוי מטרותיהם, והדרכים בהן פתוגנים שונים מתחמקים מהם.

נכון ל-2023 מנדלבוים פרסם מעל ל-250 פרסומים מדעיים. מחקריו הבולטים זיהו בין השאר:
* כיצד מזהים תאי ההרג הטבעיים תאים שהודבקו בנגיף השפעת<ref></ref>.
* מה תפקידם של אוכלוסיית תאי ההרג המיוחדים השוכנים בשלייה במהלך ההריון וכיצד הם לומדים ומשתפרים מהריון להריון<ref></ref><ref></ref>.
* גילוי קולטן הבקרה TIGIT<ref></ref><ref></ref>.
* כיצד זיהוי החיידק Fusobacterium nucleatum על-ידי תאי ההרג הטבעיים תורם להתפתחות סרטן<ref></ref>.
* כיצד תאי ההרג הטבעיים מזהים והורגים זיהומים פטרייתיים<ref></ref><ref></ref>.
* כיצד מולקולות miRNA של נגיף ה-HCMV מאפשרות לנגיף לחמוק מזיהוי על ידי תאי ההרג הטבעיים<ref></ref>.

בנוסף לפעילותו המחקרית מנדלבוים הכשיר עשרות סטודנטים ומדענים ורבים מתלמידיו פתחו מעבדות מחקר עצמאיות בישראל ובעולם ותרמו לתחומים רבים הכוללים אימונולוגיה, וירולוגיה וביולוגיה התפתחותית.

מנדלבוים זכה במספר פרסים, כאשר המרכזיים בהם הם פרס קיי (2015)<ref></ref> ופרס רפפורט (2020)<ref></ref>.

מנדלבוים הוא חבר המועצה המדעית המייעצת של חברת הביוטכנולוגיה נקטין תרפיוטיקס, המפתחת טיפולי אימונותרפיה לטיפול בחולי סרטן.

==קישורים חיצוניים==

* [https://medicine.ekmd.huji.ac.il/en/research/oferm/Pages/default.aspx Prof. Ofer Mandelboim], באתר האוניברסיטה העברית בירושלים

== הערות שוליים ==

2023 02
קטגוריה:בוגרי אוניברסיטת בר-אילן
קטגוריה:בעלי תואר דוקטור ממכון ויצמן למדע
קטגוריה:סגל האוניברסיטה העברית בירושלים: רפואה
קטגוריה:אימונולוגים יהודים
קטגוריה:אימונולוגים ישראלים
קטגוריה:ישראלים שנולדו ב-1963
ואדים דמידוב

ואדים סרגייביץ' דמידוב (בנורווגית: Vadim Sergeievich Demidov ברוסית: Вадим Серге́евич Демидов; נולד ב-10 באוקטובר 1986) הוא כדורגלן עבר נורווגי ממוצא רוסי ששיחק בעמדת הבלם.

==קריירת מועדונים==
דמידוב נולד בריגה למשפחה ממוצא רוסי. אביו היה מאמן כדוריד וכשוואדים היה בן 3 היגר עם משפחתו לנורווגיה לעיר סנדפיורד, בה אימן אביו קבוצת כדוריד מקומית. דמידוב, בדומה לאביו התחיל לשחק כדוריד ובגיל מאוחר יותר התחיל לשחק כדורגל כאשר הצטרף לקבוצת הכדורגל המקומית רונאר.

בשנת דמידוב חתם בסנדפיורד. במשחק הפתיחה של העונה הוא ערך את הופעת הבכורה שלו במשחק הליגה נגד הוד. בעונת הושאל למאנגלורד סטאר עד לסיום העונה.

דמידוב הצטרף להונפוס מהליגה הנורווגית השנייה, למרות שעורר עניין גם בסטרומסגודסט מהליגה הבכירה. כעבור עונה אחת חתם ברוזנבורג עמה זכה בשני אליפויות בעונות , .

ביולי חתם לשלוש שנים בריאל סוסיאדד מהלה ליגה והחוזה נכנס לתוקפו בינואר . ב-29 בינואר 2011 ערך את הופעת הבכורה שלו בליגה בניצחון 0-2 נגד אלמריה.

ביולי דמידוב חתם לשלוש שנים באיינטרכט פרנקפורט. ב-7 באוקטובר ערך את הופעת הבכורה שלו בהפסד 2-0 לבורוסיה מנשנגלדבאך. בינואר חזר לספרד כאשר הושאל לסלטה ויגו.

בספטמבר הצטרף לאנז'י מחצ'קלה מליגת העל הרוסית ובינואר חתם לשלוש שנים בבראן.

ב-10 בינואר 2017 חתם במינסוטה יונייטד מה-MLS, שהתכוננה לעונתה הראשונה בליגה. ב-28 בפברואר מונה לקפטן.

בעונת הצטרף לסטאבק. בסיום העונה הודיע על פרישה וכיום משמש כסוכן שחקנים.

==קריירה בינלאומית==
ב-28 במאי 2008 ערך את הופעת הבכורה שלו בנבחרת נורווגיה במשחק ידידות נגד . באוקטובר של אותה שנה קיבל הצעה לייצג את רוסיה אבל לבסוף דחה את ההצעה. ב-3 במרץ 2010 הבקיע את שער הבכורה שלו בנבחרת במשחק נגד .

==תארים==
; רוזנבורג
*ליגת העל הנורווגית: , 

==קישורים חיצוניים==

קטגוריה:כדורגלנים נורווגים
קטגוריה:בלמי כדורגל נורווגים
קטגוריה:מהגרים מברית המועצות לנורווגיה
קטגוריה:כדורגלני סנדפיורד
קטגוריה:כדורגלני רוזנבורג
קטגוריה:כדורגלני ריאל סוסיאדד
קטגוריה:כדורגלני איינטרכט פרנקפורט
קטגוריה:כדורגלני סלטה ויגו
קטגוריה:כדורגלני אנז'י מחצ'קלה
קטגוריה:כדורגלני בראן
קטגוריה:כדורגלני מינסוטה יונייטד
קטגוריה:כדורגלני סטאבק
קטגוריה:כדורגלני נבחרת נורווגיה
קטגוריה:ספורטאים זרים בספרד
קטגוריה:ספורטאים זרים בגרמניה
קטגוריה:ספורטאים זרים ברוסיה
קטגוריה:ספורטאים זרים בארצות הברית
קטגוריה:סוכני כדורגל
קטגוריה:נורווגים שנולדו ב-1986
סטפן קולה

סטפן קולה (בצרפתית: Stéphane Collet; נולד ב-13 ביוני 1972) הוא כדורגלן עבר מלגשי ששיחק בעמדת הקשר.

==קריירה==
קולה התחיל את קריירה שלו במחלקת הנוער של ניס. בגיל 19 הצטרף לקבוצת המילואים ובעונת הצטרף לקבוצה הבוגרת והיה שותף לעלייה שלה לליגה הראשונה.

בקיץ חתם בשטרסבורג בה דבק לו הכינוי "הטוסטוס". בעונת 1997/98 היה שותף להעפלה של שטרסבורג לשמינית גמר גביע אופ"א בו הפסידה לאינטר מילאנו.

בקיץ חתם בלאנס וכעבור שנה חתם בריאל סוסיאדד מהלה ליגה. בנובמבר חזר לצרפת וחתם בראפיד דה מונטון.

לזכותו של קולה 3 הופעות בנבחרת מדגסקר, את כולן ערך בשנת .

==קישורים חיצוניים==

קטגוריה:כדורגלנים מלגשים
קטגוריה:קשרי כדורגל מלגשים
קטגוריה:כדורגלני ניס
קטגוריה:כדורגלני שטרסבורג
קטגוריה:כדורגלני לאנס
קטגוריה:כדורגלני ריאל סוסיאדד
קטגוריה:כדורגלני נבחרת מדגסקר
קטגוריה:ילידי 1972
Promise (שיר של וויאג'ר)

"Promise" (בעברית: "הבטח") הוא סינגל שהוקלט על ידי להקת הפרוגרסיב מטאל האוסטרלית וויאג'ר. הוא פורסם באופן עצמאי ב-21 בפברואר 2023.<ref></ref> עתיד לייצג את אוסטרליה באירוויזיון 2023, שהתקיים בליברפול שב.<ref name=":0"></ref>

== לפני האירוויזיון ==
ב-14 בנובמבר 2022 הכריזה רשות השידור האוסטרלית SBS כי הנציג לאירוויזיון 2023 יבחר באופן פנימי, ולא בקדם הארצי Eurovision – Australia Decides כפי שהיה נהוג מ-2019.<ref></ref>

ב-21 בפברואר 2023 חשפה SBS את השיר ואת שם הנציגה שנבחרה, להקת וויאג'ר – הלהקה הראשונה שתייצג את אוסטרליה בתחרות הזמר של האירוויזיון. וויאג'ר הגיע למקום השני בקדם האוסטרלי של 2022 עם "Dreamer".<ref></ref>

== באירוויזיון ==
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר<ref name="Rules"></ref>; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. אוסטרליה שובצה למחצית השנייה של חצי הגמר השני, שיתקיים ב-11 במאי 2023.<ref></ref>

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אוסטרליה שובצה כהופעה ה-16 והאחרונה בסדר, לאחר ליטא.<ref name="order"></ref> ב-11 במאי 2023 ביצעה הלהקה את "Promise" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. אוסטרליה הופיעה כמדינה ה-15, לפני בלגיה ואחרי צ'כיה.

במופע הגמר, בתום הקראת הניקוד שהעניקו צוותי השופטים, דורג השיר במקום השישי, עם 130 נקודות. בהצבעת הקהל הוא דורג במקום ה-20, עם 21 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום התשיעי, כשבסך הכל זכה ב-151 נקודות.

==קישורים חיצוניים==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי אירוויזיון 2023
קטגוריה:שירי אוסטרליה באירוויזיון
קטגוריה:שירים באנגלית
מסך גמיש

מסך גמיש הוא סוג של מסך תצוגה אלקטרוני אשר בניגוד למסכים השטוחים המסורתיים, עשוי מחומרים גמישים הניתנים לכיפוף מבלי לגרום נזק כלשהו למסך.

מסכים גמישים משמשים במכשירים כגון שעוני יד אלקטרוניים, סמארטפונים וטלוויזיות, והיישומים הפוטנציאליים שלהם ממשיכים להתרחב ככל שהטכנולוגיה ממשיכה להתפתח.

אחד היתרונות המשמעותיים של המסכים הגמישים הוא שהם קלים ודקים, תכונות המהוות יתרון בשימוש במכשירים ניידים כמו סמארטפונים וטאבלטים. בנוסף, יש להם עמידות גבוהה יותר מפני התנפצות - דבר שמהווה יתרון משמעותי עבור משתמשים שנוטים להפיל את המכשירים שלהם לעיתים קרובות.

לצגים גמישים יש מגוון רחב של יישומים פוטנציאליים. מלבד השימוש בהם במכשירים ניידים, ניתן להשתמש בהם גם בטלוויזיות ובמסכים המצויים ברכבים. היכולת שלהם להתכופף ולהתגמש הופכת אותם למתאימים מאוד לשימוש בסביבות שונות, כולל במשטחים מעוקלים.

== מבחר תמונות ==
<gallery widths="250px">
קובץ:Galaxy_Z_Flip_&_Galaxy_Z_Fold.jpg|צגי OLED גמישים בסמארטפונים מתקפלים
קובץ:Flexible_display.jpg|מתצוגה גמישה
קובץ:PlasticLogic_flexible_display.jpg|דוגמה לתצוגה גמישה מתוצרת Plastic Logic
</gallery>

==קישורים חיצוניים==

קטגוריה:טכנולוגיות מסכים
Human (שיר של הקילרס)

Human הוא סינגל של להקת הרוק האמריקאית הקילרס. הוא נכתב על ידי חברי הלהקה והופק על ידי הלהקה ביחד סטיוארט פרייס, ויצא בשנת 2008 כסינגל הראשון מתוך אלבום האולפן השלישי של הלהקה, Day & Age.

"Human" קיבל ביקורות חיוביות ממבקרי המוזיקה, ששיבחו את הלחן, ההשפעות המוזיקליות וההפקה. זה השיר השלישי של הלהקה שנכנס לטופ 5 במצעד הסינגלים הבריטי, כאשר הגיע למקום השלישי. הוא גם היה הלהיט הראשון של הלהקה בטופ 10 בהולנד, כאשר הגיע למקום השני. השיר הגיע למקום הראשון במצעד מדיה פורסט. השיר יצא על גבי דיסק של 7 אינץ' ברחבי העולם בבנובמבר 2008, עם שיר צד ב' בשם "A Crippling Blow".

==רקע==
בראיון למגזין רולינג סטון, הסולן ברנדון פלאוורס תיאר את "Human" כ"ג'וני קאש פוגש את פט שופ בויז". פלאוורס ציין שהשיר נוצר עם סטיוארט פרייס במהלך עבודתם איתו באלבום Sawdust.<ref></ref>

העטיפה של הסינגל היא דיוקן של גיטריסט הלהקה דייב קונינג, והוא אחד מארבעת הפורטרטים שצייר פול נורמנסל עבור האלבום Day & Age.

==וידאו קליפ==
הקליפ של "Human" יצא באמצע אוקטובר 2008 ובוים על ידי דני דרייסדייל. הוא מציג את הלהקה מבצעת את השיר בפארק הלאומי Goblin Valley, ביוטה. הפרוטרטים של הלהקה שצוירו לאלבום על ידי פול נורמנסל מוצגים בקליפ, למשל כאשר חברי הלהקה מחזיקים את הפרוטרטים מול פניהם. במהלך הקליפ מוצגות גם חיות שונות, כמו נמר לבן, נשר ופומה. הקליפ מסתיים בכך שהלהקה צופה בשמש השוקעת במדבר, שהופכת לעטיפת האלבום, שצוירה גם היא על ידי פול נורמנסל.

==ביקורות==
השיר זכה לביקורות חיוביות ממבקרים. ראיון בעיתון The Observer קבע כי השיר "הוא הכלאה בין ניו אורדר וברוס ספרינגסטין - שאמור לרצות את מעריצי "Mr. Brightside". "Human" נבחר לשיר הטוב ביותר של שנת 2008 על ידי קוראי רולינג סטון.<ref></ref>

בשנת 2010, הצבעה של מאזינים לתחנת הרדיו הבריטית XFM הביאה את השיר למקום ה-97 בסקר של 1,000 השירים המובילים בכל הזמנים.<ref></ref> בדצמבר 2009, "Human" נבחר לשיר ה-25 הטוב ביותר של העשור על ידי מאזיני תחנת המוזיקה בבריטניה Absolute Radio.<ref></ref> באוקטובר 2011, NME מיקמו את השיר במקום ה-144 ברשימת "150 השירים הטובים ביותר ב-15 השנים האחרונות".<ref></ref>

בשנת 2008, השיר היה המושמע ביותר בספוטיפיי.<ref></ref>

==קישורים חיצוניים==

==הערות שוליים==

קטגוריה:שירי 2008
קטגוריה:סינגלים מ-2008
קטגוריה:הקילרס
קטגוריה:שירים באנגלית
קטגוריה:שירים על ריקודים
קטגוריה:שירי גל חדש
קטגוריה:שירי דאנס-רוק
קטגוריה:שירי סינת'-פופ אמריקאיים
קטגוריה:בלדות סינת'-פופ
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים בהוצאת איילנד רקורדס
בריטני פטרסן

בריטני לואיז פטרסן (באנגלית: Brittany Louise Pettersen; נולדה ב-6 בדצמבר 1981) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השביעי של מדינת קולורדו. טרם שירותה בקונגרס של ארצות הברית, ייצגה פטרסן את מחוז הבחירה ה-22 בסנאט של קולורדו בין השנים 2019–2023, ולפני כן את המחוז ה-28 בבית הנבחרים המדינתי של קולורדו בשנים 2013–2019.

== ביוגרפיה ==
פטרסן נולדה בקולורדו. היא השלימה לימודי תואר ראשון במדע המדינה באוניברסיטת המדינה המטרופולינית של דנוור. בטרם התמודדה לבית המחוקקים של קולורדו, עבדה פטרסן ב-"New Era Colorado", קבוצת חשיבה פוליטית פרוגרסיבית ללא כוונות רווח הפועלת להגברת השתתפות הנוער בפוליטיקה של ארצות הברית ובתהליך הממשלתי. בבחירות 2012 נבחרה לבית הנבחרים של קולורדו כנציגת מחוז הבחירה ה-28, וכהונתה החלה ב-9 בינואר 2013.

בשנת 2013 התנגדה פטרסן לביטול עונש המוות בקולורדו. ב-9 באפריל 2017, לאחר הכרזתו של חבר הקונגרס אד פרלמוטר על התמודדותו לתפקיד מושל קולורדו, הכריזה פטרסן על מועמדותה לבית הנבחרים של ארצות הברית במחוז הקונגרס השביעי של המדינה. משנכנס פרלמוטר מחדש למירוץ לקונגרס במקום התמודדותו לאחוזת המושל, גדעה פטרסן את מסע הבחירות שלה. בבחירות 2018 התמודדה לסנאט המדינתי, ונבחרה כנציגת המחוז ה-22. כהונתה בסנאט החלה ב-4 בינואר 2019.

ביולי 2019, מזכירת המדינה של קולורדו ג'ינה גריזוולד אישרה הפצת עצומה להליך Recall election נגד פטרסן. על מארגני הריקול היה לצבור עד ל-16 בספטמבר 2019 18,376 חתימות כדי להעלות את הריקול להצבעה, אך ב-10 בספטמבר הודיעו יוזמי המהלך כי הם נוטשים את המאמץ ואינם מגישים חתימות. המהלך נגד פטרסן קרם עור וגידים בעקבות הצבעתה בעד הקמת אתרי הזרקת הרואין מבוקרת במימון כספי מסים ובעד הצעות חוק אחרות שהיו לצנינים בעיני מתנגדיה.

לאחר שאד פרלמוטר הודיע כי יפרוש מבית הנבחרים של ארצות הברית עם התפזרות הקונגרס ה-117 של ארצות הברית, הכריזה פטרסן בשנית על מועמדותה לייצוג מחוז הקונגרס השביעי של קולורדו בבחירות 2022. היא נבחרה בנובמבר 2022 עם למעלה מ-56% מקולות הבוחרים, והחלה את כהונתה בראשית ינואר 2023.

== קישורים חיצוניים ==

* 

* 

==הערות שוליים==

קטגוריה:חברי האספה הכללית של קולורדו
קטגוריה:חברי בית הנבחרים של ארצות הברית מקולורדו
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-118 של ארצות הברית
קטגוריה:אמריקאיות שנולדו ב-1981
אנדריאה סלינאס

אנדריאה רוז סלינאס (באנגלית: Andrea Rose Salinas; נולדה ב-6 בדצמבר 1969) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השישי של מדינת אורגון. טרם שירותה בקונגרס של ארצות הברית, ייצגה סלינאס את מחוז הבחירה ה-38 בבית הנבחרים של אורגון בין השנים 2017–2023. סלינאס, חברת המפלגה הדמוקרטית, היא הנציגה הראשונה של מחוז הקונגרס השישי של אורגון בבית הנבחרים האמריקאי, בו שוכנת בירת אורגון סיילם.

== ביוגרפיה ==
סלינאס נולדה בסן מטאו שבקליפורניה וגדלה בעיר פלזנט היל . אביה היגר לארצות הברית ממקסיקו. היא הייתה הסטודנטית הראשונה ממשפחתה שהשלימה לימודים גבוהים באוניברסיטת קליפורניה בברקלי. בשנת 2004 נרשמה סלינאס כשדלנית פדרלית מטעם איגוד עובדי האוצר הלאומי. במשך שנתיים עבדה בתחום השדלנות בטרם עברה לפורטלנד, שם המשיכה לעסוק במקצוע זה.

לאחר שהשלימה את לימודיה בברקלי, התמחתה סלינאס כעוזרת פרלמנטרית עבור חבר הסנאט של ארצות הברית הארי ריד וחברי הקונגרס פיט סטארק ודרלין הולי . לאחר מכן עבדה כמנהלת החקיקה של המועצה הסביבתית באורגון. היא עזבה את המועצה על מנת לפתוח משרד ייעוץ חקיקתי משלה. בהמשך הייתה סגנית נשיא מאורגון בחברת הייעוץ הפוליטי "Strategies 360".

בספטמבר 2017 מונתה סלינאס למלא את מקומה של אן לינינגר בבית הנבחרים של אורגון כנציג מחוז הבחירה ה-38. היא השלימה את שארית כהונתה של לינינגר ולאחר מכן נבחרה מחדש לבית הנבחרים המדינתי בבחירות 2018 ובבחירות 2020. באספה ה-81 של בית המחוקקים של אורגון הייתה מצליפת הרוב. היא גם הייתה יו"ר ועדת בית הנבחרים לטיפולי בריאות. בשנת 2022 נתנה את חסותה להצעת החוק שחייבה מתן תשלום שעות נוספות לעובדי חקלאות באורגון.

בנובמבר 2021 הכריזה סלינאס על מועמדותה לייצוג מחוז הקונגרס השישי והחדש של אורגון בבית הנבחרים של ארצות הברית. הכרזה זו גררה אחריה מחלוקת ציבורית מכיוון שלא התגוררה בשטחי המחוז, אם כי מגורים במחוז אינם תנאי להתמודדות לקונגרס מטעמו. עם זאת, היא הצהירה כי אם תיבחר לקונגרס תעבור להתגורר במחוז.

ב-8 בנובמבר 2022 זכתה סלינאס בבחירות עם 50.1% מקולות הבוחרים, וגברה על מועמד המפלגה הרפובליקנית מייק אריקסון. לאחר הבחירות הגיש אריקסון תובענה ייצוגית בגין תשדיר תעמולה שפרסמה סלינאס; בתחילה ביקשה התביעה למנוע את השבעתה לתפקיד מכוח חוק מדינתי המאפשר לשופט לבטל את תוצאות הבחירות לו יקבע המותב שהצהרה שקרית של המנצח סחפה את הבוחרים ברמה מספקת דיה כדי להטות את תוצאות הבחירות. במהלך דיון שהתקיים בדצמבר 2022 גרס אריקסון באמצעות עורך דינו כי הוא אינו מעוניין לבטל את תוצאות הבחירות, אך עדיין דורש פיצויים בסך מאות אלפי דולרים בגלל תשדיר התעמולה של סלינאס שהציגו אותו כמי שהואשם בהחזקת סמים.

סלינאס הושבעה לתפקידה בראשית ינואר 2023. בקונגרס ה-118 היא חברה בוועדת החקלאות ובוועדת המדע, הטכנולוגיה והחלל של בית הנבחרים.

== קישורים חיצוניים ==

* 

* 

==הערות שוליים==

קטגוריה:אמריקאיות ממוצא מקסיקני
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:חברי האספה המחוקקת של אורגון
קטגוריה:חברי בית הנבחרים של ארצות הברית מאורגון
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-118 של ארצות הברית
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
תזמורת אנדלוסאלם

תזמורת אנדלוסלאם היא תזמורת ישראלית, המבצעת מוזיקה אנדלוסית שמקורה במרוקו ובספרד המוסלמית של המאה ה-10 וה-11, ונשתמרה בקרב יהודי צפון אפריקה.

== היסטוריה ==
התזמורת נוסדה בגלגולה הראשון על ידי המוזיקאי יוסי שריקי, בתחילת העשור האחרון של המאה ה-20. תחילה כהרכב שהופיע באירועים שונים, ובשנת 2000 כתזמורת. בגלגולה השני הוקמה על ידי הרב מרדכי עזרן בשנת 2011. עזרן הוא בעל רקע בניהול בתחום החינוך והתרבות במסגרת תפקידו כמייסד ומנהל "האקדמיה התורנית ללמוד מקצועות הקודש - מורשת אבות". התזמורת נקראה בתחילה בשם "מורשת אבות", אך לאחר הצטרפותו של יוסי שריקי אליה כמנהל מוזיקלי, שינתה את שמה ל-"תזמורת אנדלוסאלם", לבקשתו. התזמורת פועלת במסגרת עמותת "מורשת אבות" ונתמכת על ידי משרד התרבות.

מטרת התזמורת היא שימור והנגשת המוזיקה האנדלוסית הצפון אפריקאית, תוך יצירת שיתופי פעולה עם זמרים ערבים ומוסלמים.

== רפרטואר ==
התזמורת מקיימת מופעי שירה ופיוט ברחבי הארץ במסגרת שבתות עונת הבקשות ובמסגרת אירועי תרבות בהם היא מופיעה. במופעים אלו מארחת התזמורת אמנים ופייטנים שונים, דוגמת חיים לוק, בנג'מין בוזגלו, אמיל זריהן, שמעון סיבוני, יחיאל נהרי, משה חבושה, דוד ד'אור, יונתן רזאל, אהרן רזאל וחיים ישראל.

במרץ 2022 הוציאה את אלבום הבכורה - "שיר ידידות", בה משמש כסולן ראשי מנהלה המוזיקלי של התזמורת - משה לוק.

==מופעים==

התזמורת הופיעה בשנים האחרונות במספר מופעי קונספט:

* אנדלוסאלם מטרוז – "מטרוז׳" היא שירת פיוטים דו לשונית. סדרת מופעים המציגה את השירה האנדלוסית הערבית הקלאסית והמקבילה לה בשירת הקודש. הסולנים הראשיים בסדרה זו הם הפייטנים בנג'מין בוזגלו ומשה לוק.

* אנדלוסאלם הומאז – סדרת מופעי הצדעה לגדולי הפייטנים בתרבות המוזיקלית המרוקאית לדורותיה, בהם: רבי דוד בוזגלו, ג'ו עמר, סלימן אלמגריבי ושייך מואיז'ו.

* אנדלוספניול – מופע בסגנון ספניולי המציג את הווי התרבות הספרדי שקנה מקום של כבוד בהווי השירה של יהדות צפון מרוקו.

כמו כן, מעלה התזמורת הפקות מקור ומפעים בנושאים שונים: מופעי פולקלור, שירת המועדים, סדרת קבלות השבת בירושלים, מופעי מימונה, סדרת מופעי סליחות.

==הפקות מקור==

* פסטיבל הפיוט – בשנת 2021 הפיקה התזמורת את "פסטיבל הפיוט העולמי", בחסות המשרד לשיתוף פעולה אזורי בו נטלו חלק נגנים ואמנים רבים ממספר מדינות למשך שלושה ימים של מופעים.

* חזנות מן המזרח – בשנים 2020-2023 הפיקה התזמורת בשיתוף עיריית ירושלים שבתות בקשות וחזנות מן המזרח, בהם התארחו הפייטנים שמעון סיבוני, ליאור אלמליח, יחיאל נהרי, משה חבושה, ציון יחזקאל, משה דוויק, אליהו אוזן ורפאל ברזני.

* בנבל עשור – בשנים 2023-2021 הפיקה העמותה בשיתוף עיריית ירושלים את המופעים המזרחיים בסדרה הירושלמית לחזנות ולפיוט "בנבל עשור", המתקיימים מדי שנה בבנייני האומה בירושלים, בו הוצגו עיבודים מודרניים לפיוטים ויצירות קלאסיות מהמוזיקה הערבית והמרוקאית.

== בעלי תפקידים ==
מייסד ומנהל התזמורת בגלגולה הנוכחי הוא הרב מרדכי עזרן.

המנהל המוזיקלי הראשון של התזמורת היה יוסי שריקי. בשנת 2018, לאחר הידרדרות במצבו הרפואי, פרש מתפקידו. בשנת 2019 נכנס לתפקיד זה הזמר והפייטן משה לוק.

התזמורת מונה כעשרים נגנים, פייטנים וסולנים.

== דיסקוגרפיה ==

== קישורים חיצוניים ==
* 
* 
* 

==הערות שוליים==

אנדלוסאלם
קטגוריה:להקות אתניות ישראליות
ברוכים הבאים לדרי

ברוכים הבאים לדרי (באנגלית: Welcome to Derry) היא סדרת אימה שנוצרה על ידי האחים ו וג'ייסון פוקס, ופותחה על ידי פוקס ובראד קיילב קיין.

הסדרה עתידה לשמש כפריקוול עבור אירועי "זה" (2017) ו"זה: חלק 2" (2019) ולעלות לשירות "HBO Max" בשנת 2025.

==צוות השחקנים==
* טיילור פייג'
* ג'ובן אדפו
* כריס צ'אלק
* ג'יימס רימר
* סטיבן ריידר
* מדלין סטו

==הפקה==
===פיתוח===
במרץ 2022, נמסר על ידי "וראייטי" כי האחים ו שוקדים על פיתוחה של סדרת פריקוול לאירועי הסרט "זה" (2017), בשיתוף פעולה עם המפיק ג'ייסון פוקס, עבור שירות הזרמת המדיה "HBO Max". על פי דיווחה, זכתה הסדרה לשם "Welcome to Derry" (ובתרגום לעברית: "ברוכים הבאים לדרי"), ועלילתה התעתדה להתרחש בשנות ה-60 של המאה ה-20 ולגולל את סיפור המקור של פניוויז הליצן. בנובמבר 2022, נמסר כי "HBO Max" אישרה את הפקת הסדרה, וכי על הפקתה בפועל יופקדו פוקס ובראד קיילב קיין. בפברואר 2023, נמסר כי הסדרה הוזמנה רשמית, וכי מוסקייטי יופקד על בימוי מספר פרקים, בהם הפרק הראשון, בעוד פוקס ישמש בתור התסריטאי הראשי.

===ליהוק===
באפריל 2023, נמסר על ליהוקם של טיילור פייג', ג'ובן אדפו, כריס צ'אלק, ג'יימס רימר, סטיבן ריידר ומדלין סטו.

===צילומים===
צילומי הסדרה החלו ב-1 במאי 2023 בעיירת פורט הופ שבאונטריו, קנדה; והתעתדו להסתיים ב-21 בדצמבר 2023. עם זאת, צילומי הסדרה הושבתו עקב שביתת אמני הטלוויזיה והרדיו שהחלה ביולי 2023; וכעת עתידים להתחדש ב-22 בינואר 2024 ולהימשך עד ל-28 ביוני 2024.

==הפצה==
הסדרה עתידה לעלות לשירות "HBO Max" בשנת 2025. במקור, התעתדה הסדרה לעלות לשירות במהלך שנת 2024.

==קישורים חיצוניים==

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות אימה אמריקאיות
קטגוריה:סדרות ספין-אוף אמריקאיות
קטגוריה:סדרות טלוויזיה המבוססות על ספרים
קטגוריה:סדרות טלוויזיה המבוססות על סרטים
קטגוריה:סטיבן קינג
קטגוריה:HBO Max: תוכן מקורי
ציון ואחיו

ציון ואחיו הוא סרט דרמה ישראלי משנת 2009 שנכתב ובוים על ידי ערן מירב, עם עופר חיון, ראובן בדלוב, רונית אלקבץ וצחי גראד בתפקידים הראשיים.

הסרט מתאר משפחה לא מתפקדת בשכונה בדרגה סוציו אקונומית נמוכה בקריית ים, אם גרושה שגרה עם שני בניה הבעייתיים ביחד עם בן זוג שעוזר לה כלכלית אך לא מסתדר עם הילדים.

הסרט היה מועמד לפרס הסרט הזר הטוב ביותר בפסטיבל סאנדנס 2009 וזכה בפרס התסריט ומועמד לפרס הגדול בפסטיבל גנט 2009.

זכה בפרס הסרט הישראלי הטוב ביותר בפסטיבל קולנוע דרום והוקרן בפסטיבל הסרטים חיפה ובפסטיבלים רבים נוספים.

==תקציר העלילה==
אילנה (רונית אלקבץ) היא אם גרושה המגדלת את בניה, מאיר בן ה-17 (עופר חיון) וציון בן ה-14 (ראובן בדלוב). איתם גר בדירה גם בן זוגה אלי (צחי גראד), בעל מכון לשטיפת מכוניות התומך בה כלכלית. אב המשפחה לא עוזר והקשר אתו הוא באמצעות שיחות עם מאיר בטלפון ציבורי.

מאיר הוא נער אלים המבלה את רוב זמנו עם חבריו האלימים ומתייחס בזלזול ובאלימות לחברתו מישל (ליה ליין) שגרה בשכונה עם סבתה. הוא גם מתעב את אלי למרות שזה מנסה לעזור לו ומעסיק אותו בשטיפת מכוניות במכון שלו.

ציון ומאיר נמצאים ביחד ורבים כמעט כל הזמן. נעלי הספורט של ציון נגנבו כשהתרחץ בים וכעבור זמן הוא מגלה אותם על נער אתיופי בשם סולומון (מאיר סמו). סולומון מסרב להשיב את הנעליים וציון מגייס את מאיר לשם כך. מאיר תוקף קשות את הנער האתיופי שלבסוף בורח ונדרס על ידי רכבת דוהרת.

מישל עוזבת את מאיר וכאשר הוא מגלה אותה עם ציון הוא מאיים עליה ברצח.

אביו של סולומון (מאיר דסה) שואל את התלמידים אם ראו את בנו וציון לא עונה. מאיר מאיים עליו שלא יגלה דבר. הריב בין מאיר לאלי גובר, מאיר מחבל במכוניתו של אלי והם מכים אחד את השני. אלי עוזב את הבית אבל חוזר לבקשתו של ציון. אילנה ואלי מחליטים לשלוח את ציון לפנימייה עד שאלי יסיים את בניית הדירה שלו על הכרמל. ציון אורז את חפציו אבל אז מגיע מאיר והם מתחילים לריב. מאיר רודף אחרי ציון, משיג אותו ליד פסי הרכבת ומתחיל לחנוק אותו עד שהוא שומע את הרכבת מגיעה והוא מרפה ממנה לאחר שנזכר במה שקרה לסולומון.

==צוות השחקנים==
{| class="wikitable"
|-
!שם השחקן/ית
!שם הדמות
|-
|עופר חיון
|מאיר
|-
|ראובן בדלוב
|ציון
|-
|רונית אלקבץ
|אילנה
|-
|צחי גראד
|אלי
|-
|מאיר סמו
|סולומון
|-
|מאיר דסה
|דוד
|-
|ליה ליין
|מישל
|}

==קישורים חיצוניים==

*[https://www.youtube.com/watch?v=7LPJbnhFocI קדימון לציון ואחיו], באתר יוטיוב
*[https://www.youtube.com/watch?v=pv1A1vOQ8nc מאחורי הקלעים של ציון ואחיו], באתר יוטיוב
*[https://www.youtube.com/watch?v=DHHI8TfnAvQ שיר הנושא מציון ואחיו "אם נרצה" בביצוע נטלי מרציאנו], באתר יוטיוב
*[https://www.cinemaproject.org.il/ns/index.php?option=com_k2&view=item&id=432:ציון-ואחיו&Itemid=77 ציון ואחיו], באתר קרן רבינוביץ

קטגוריה:סרטי 2009
קטגוריה:סרטי דרמה ישראליים
קטגוריה:סרטים בעברית
קטגוריה:סרטים ישראליים
ז'ניטו

אאוז'ניו פרננדו בילה (בפורטוגזית: Eugénio Fernando Bila; נולד ב-3 במרץ 1979 במפוטו שבמוזמביק), הידוע בכינוי ז'ניטו (בפורטוגזית: Genito), הוא כדורגלן עבר מוזמביקי ששיחק בעמדת הקשר.

== קריירת מועדונים ==
ז'ניטו החל את הקריירה המקצוענית שלו בס.ד. מקסאקן מליגת העל המוזמביקית.
בחודש יולי 2004 חתם ז'ניטו בבודפשט הונבד מליגת העל ההונגרית. הוא ערך 114 הופעות ליגה במדי המועדון, בהן הבקיע שבעה שערים, וזכה עם המועדון פעמיים בגביע ההונגרי.

בחודש יולי 2009 חתם ז'ניטו בנאה סלמיס פמגוסטה מליגת העל הקפריסאית. הוא ערך 19 הופעות ליגה במדי המועדון.

בחודש יולי 2010 חתם ז'ניטו בסקציה נס ציונה מהלילה הלאומית, במדיה ערך 15 הופעות ליגה.

לאחר שעזב את סקציה נס ציונה חזר ז'ניטו לס.ד. מקסאקן, במדיה סיים את הקריירה המקצוענית שלו.

== קריירה בינלאומית ==
ב-7 באפריל 2002 ערך ז'ניטו את הופעת הבכורה שלו בנבחרת מוזמביק, בניצחון 0–2 על נבחרת לסוטו במסגרת גביע אפריקה הדרומית 2002. ב-11 באוקטובר 2008 הבקיע את שערו היחיד במדי הנבחרת, בניצחון 0–1 על נבחרת בוטסואנה במסגרת מוקדמות מונדיאל 2010.

הוא היה חלק מסגל נבחרת מוזמביק בטורניר גביע אפריקה לאומות 2010, והבקיע שלוש הופעות בטורניר.

בסך הכל ערך ז'ניטו 35 הופעות בנבחרת, בהן הבקיע שער אחד.

== תארים ==
;ס.ד. מקסאקן
* אליפות מוזמביק (2): 2003, 2012
* הגביע המוזמביקי (1): 2000/2001

;בודפשט הונבד
* הגביע ההונגרי (2): 2006/2007, 2008/2009

== קישורים חיצוניים ==

קטגוריה:כדורגלנים מוזמביקים
קטגוריה:קשרי כדורגל מוזמביקים
קטגוריה:כדורגלני בודפשט הונבד
קטגוריה:כדורגלני נאה סלמיס פמגוסטה
קטגוריה:כדורגלני סקציה נס ציונה
קטגוריה:כדורגלני נבחרת מוזמביק
קטגוריה:כדורגלנים זרים בישראל
קטגוריה:ספורטאים זרים בהונגריה
קטגוריה:ספורטאים זרים בקפריסין
קטגוריה:כדורגלני גביע אפריקה לאומות 2010
קטגוריה:ילידי 1979
קונלייד לוצ'אנגה

קונלייד לוצ'אנגה (באנגלית: Conlyde Luchanga; נולד ב-11 במרץ 1997 בנדולה שבזמביה) הוא כדורגלן זמבי המשחק בעמדת החלוץ בקבוצת רד ארוס מליגת העל הזמבית ובנבחרת זמביה.

== קריירת מועדונים ==
לוצ'אנגה החל את הקריירה המקצוענית שלו בפאור דינמוס מליגת העל הזמבית.

ב-6 בספטמבר 2016 חתם לוצ'אנגה בהפועל רעננה מליגת העל הישראלית. ב-18 בספטמבר ערך את הופעת הבכורה שלו במועדון, בהפסד 0–3 למכבי תל אביב במסגרת המחזור הרביעי בליגה לעונת 2016/2017. ב-5 בינואר 2017 הבקיע את שערו היחיד במדי המועדון, בניצחון 1–4 על מכבי אחי נצרת במסגרת סיבוב ח' של גביע המדינה לעונת 2016/2017. בסך הכל ערך שש הופעות ליגה במדי המועדון.

בהמשך שיחק לוצ'אנגה במועדונים לוסקה דינמוס ופורסט ריינג'רס מליגת העל הזמבית.

ב-21 ביוני 2022 חתם לוצ'אנגה ברד ארוס מליגת העל הזמבית.

== קריירה בינלאומית ==
ב-17 באוקטובר 2015 ערך לוצ'אנגה את הופעת הבכורה שלו בנבחרת זמביה, בניצחון 0–3 על נבחרת מוזמביק במסגרת מוקדמות אליפות האומות האפריקאיות 2016. במשחק זה הבקיע את שער הבכורה שלו בנבחרת.

== קישורים חיצוניים ==

== הערות שוליים ==

קטגוריה:כדורגלנים זמבים
קטגוריה:חלוצי כדורגל זמבים
קטגוריה:כדורגלני הפועל רעננה
קטגוריה:כדורגלנים זרים בישראל
קטגוריה:כדורגלני נבחרת זמביה
קטגוריה:ספורטאים זמבים בישראל
קטגוריה:זמבים שנולדו ב-1997
אנדריי קודראבץ

אנדריי קודראבץ (בבלארוסית: Андрэй Кудравец; נולד ב-2 בספטמבר 2003 בבוריסוב שבבלארוס) הוא כדורגלן בלארוסי המשחק בעמדת השוער בקבוצת באטה בוריסוב מליגת העל הבלארוסית ובנבחרת בלארוס.

== קריירת מועדונים ==
קודראבץ גדל במחלקות הנוער של באטה בוריסוב. בשנת 2020 החל לשחק בקבוצה הבוגרת של המועדון במסגרת ליגת העל הבלארוסית.

== קריירה בינלאומית ==
ב-17 בנובמבר 2022 ערך קודראבץ את הופעת הבכורה שלו בנבחרת בלארוס, בניצחון 0–1 על נבחרת סוריה במשחק ידידות.

== קישורים חיצוניים ==

קטגוריה:כדורגלנים בלארוסים
קטגוריה:שוערי כדורגל בלארוסים
קטגוריה:כדורגלני באטה בוריסוב
קטגוריה:כדורגלני נבחרת בלארוס
קטגוריה:בלארוסים שנולדו ב-2003